Moto shuleni mwetu

MOTO SHULENI MWETU

Ilikuwa siku ya ijumaa ambapo masomo yaliendelea kama kawaida shuleni
mwetu. Walimu wetu nao hawakuchelewa kufika madarasani . Kama ilivyo
desturi ,somo la hisabati ndilo hutufungulia siku hii. Wasio elewa
hesabu hukiona cha mtema kuni. Kwa maana mwalimu aliyetufunza alikuwa
mkali mithili ya Simba. Waliofahamu hesabu nao walifaurahia somo lake.
Mwalimu John Simiyu alikuwa mwalimu mfupi, mweusi na mwenye unene kama
nguruwe aliingia darasani mwetu huku mkononi amebeba kitabu cha hesabu.
Mimi ndimi niliyeketi kwenye kiti cha mbele. Kila mara alipoingia
darasani, angetusalimu bila tabasamu usoni mwake.

Somo lake lilipokuwa likiendelea,niliuona moshi mwingi ukifuka kutoka
chumba cha wanafunzi."Mwalimu Kuna Moshi mwingi unaofuka kwenye chumba
cha wanafunzi." Niliipasa sauti yangu. Mwalimu pamoja na wanafunzi
wenzangu walisimama kutazama kilichoendelea. Punde si punde, tulitoka
nje ya darasa huku tukipiga mayowe. Wanafunzi wa madarasa mengine pia
walitoka nje kwa mshtuko. Baada ya muda mfupi, kilichosikika shuleni
mwetu yalikuwa mayowe ya wanafunzi. Sisi wote tulifyatuka mbio kuelekea
kwenye chumba hicho kilichokuwa kimeshika Moto. Mshtuko na mshangao
uliingia baina ya walimu na wanafunzi.

Wanafunzi wa kidato cha nne walijitolea na kujaribu kuuzima Moto ule.
Walipokezana vyombo vya maji huku wakipiga mayowe. Kasi ya moto huo
ilikuwa ya ajabu mno. Mahali nilikokuwa nilibubuchikwa na machozi .
"Kilimo" ndicho kilikuwa chumba nilichoishi. Kwa wakati huo kilikuwa
kinateketea. Jumla ya wanafunzi tulioishi chumbani humo ilikuwa mia tatu
themanini. Nilijiuliza maswali mengi sana. Bidhaa zetu zote zilikuwa
zinateketea. Zile jaribu jaribu za wanafunzi wa kidato cha nne ziligonga
mwamba. Mwalimu mkuu aliwaambia wanafunzi waache maana moto ulikuwa
mwingi mno. Wanakijiji pia waliingia ndani ya shule ili kujionea moto
uiokuwa ukiteketeza bweni. Kulikuwa na chumba kingine kilichopakana na
Kilimo. Chumba chenyewe kiliitwa Taifa. Kilikuwa kinaning'inia kwenye
uzi wa sindano maana moto ulikikaribia.

Kwa wakati huo, ambapo ilikuwa saa nne asubuhi ,shule yetu ilikuwa
imejaa mayowe ya wanafunzi pamoja na ya wanakijiji. Mwalimu mkuu kupitia
kwa rununu yake aliwajulisha wazima moto ambao walikuwa umbali wa
kilomita thelathini. Kwa kawaida , wanapoitwa huchelewa. Tulitarajia
kuwa watafanya vivyo hivyo . Baada ya dakika ishirini, mwalimu mkuu
alijaribu kuwapikia simu ili ajue walikokuwa. Walimwambia kuwa wapo
njiani waja. Aliwaambia waharakishe maana moto ulikuwa unasambaa kwa
haraka. Bwana Leonard omollo ndilo lililokuwa jina la mwalimu mkuu huyo.
Tukingojea kwa hamu na ghamu wazima moto wafike.

Kisa kama hicho cha moto kilikuwa cha pili kutokea shuleni mwetu. Kile
cha kwanza kilitokea mwaka mmoja uliotangulia. Kilitokana na umeme .
'Baadhi ya wanakijiji walinong'onezeana kuwa walifahamu chanzo cha moto
huo. Wengine walikuwa wamefurahi kwa sababu watoto wao hawakufaulu
kujiunga na shule hio. Lakini asilimia kubwa haikufurahia kwa vile
watoto wao walisomoea shule hio. Baadhi ya watoto wao waliishi katika
chumba kilichokuwa kinateketea. Mama mmoja aliyekuwa amefika ili
kuutazama moto alisema kuwa, angetoboa siri iwapo angelipwa. Nilimsikiza
kwa makini. 'iwapo nitapewa kitu kidogo, niko tayari kutoboa siri yote
". Mama huyo alisema kwa madaha. Nilitamani kumsalimu nimjue lakini uoga
uliniingia . Nilikuwa nataka nimpeleke ili aende amwambie mwalimu mkuu .

Baada ya dakika thelathini, tuliiskia sauti ya ambulensi kwa umbali.
Hali iliendelea kuwa mbaya . Kile chumba kilichopakana na Kilimo
kilishika moto. Matumaini baina ya wanafunzi yaliisha. Huzuni ilendelea
kutanda. Sauti ya ambulensi ilisikika kwa ukaribu. Chumba cha kwanza
kilimalizika kuchomoka. Wanafunzi pamoja na mimi tulijiuliza maswali kwa
vile tungelala wapi hio siku. Tuliomba kimoyomoyo ndiposa Moto upungue.

Ambulensi iliingia baada ya dakika kumi .Ilikuwa imeyabeba maji kwa
tangi kubwa. Ndani humo ,kulikuwa na wasaidizi wawili. Wote walifahamu
kazi hio. Bila kupoteza muda,walianza moja kwa moja kilicho waleta.
Waling'ang'ana kadri ya uwezo wao . Kile chumba cha kwanza kilikuwa
kimemalizika kuungua.

Kwa bahati mbaya, maji yao yaliisha kabla hawajamaliza kuuzimisha Moto
huo. Kitumbua kiliingia mchanga.Mayowe yaliendelea kuwa mengi shuleni.
Chumba cha pili nacho kiliendelea kuteketea. Kiliwajumuisha wanafunzi
mia tano. Wengi wao walikuwa wanafunzi wa kidato cha tatu. Ilimbidi
mwalimu mkuu awajulishe wazima moto kutoka kaunti jirani ya Bungoma. Wao
nao walitiikia mwito haraka iwezakanavyo. Walifika baada ya dakika
thelathini na tisa licha wa umbali wa kilomita hamsini. Hawa nao
walifika huku wakiwa wamejihami na maji mengi. Waliweza kuuzimisha moto
huo kwa muda wa dakika tano. Angalau matumaini yalipatikana.

Kile kilochohuzinisha sana ni mali ya wanafunzi iliyopotea. Palikuwepo
na wanafunzi walioweka akiba ya pesa ndani ya vyumba hivyo. Angalau Kila
mtu alikuwa na sanduku la nguo. Kuongezea kwa hio, sare pia
walizimiliki. Walikuwa pia na blanketi pamoja na godoro . Kunao walio
viweka vitabu ndani ya vyumba. Hivi vitu vyote vilichomeka chini ya saa
mbili. Hakuna kilichosalia. Mahala pa kulala hio siku ndilo lililokuwa
swala kuu.

Baada ya muda mfupi, wanakijiji waliondoka kwa vikundi vya angalau watu
wa wanne. Yule Mama mmoja aliyesema anahitaji kitu kidogo ili atoboe
siri aliondoka pia. Wanafunzi nao waliingia ndani ya vyumba
vilivyochomoka na kuangalia masalio. Kwa kweli Moto huo haukuwa na
huruma . Ulichoma kila kitu. Jivu tu ndo lilionekana. Kuta nazo zilikuwa
zimetindikwa Moshi mwingi. Ziligeuka kuwa nyeusi tititi. Siku hio ,
hakuna aliyeshughulika na mambo ya chamcha. Kila kitu kilisambaratika.
Hata wanafunzi ambao hukiabudu chakula cha mchana hawakuwa na budi
kuvumilia.

Kengele ilipigwa . Kila mtu alielekea kwenye gwaride. Haikuwa kawaida
wanafunzi kujumuika kwenye gwaride saa tisa mchana.Kwa kweli mbiu ya
mgambo ilkilia lazima Kuna jambo. Mwalimu wetu mkuu alikuja na
kutuongelesha. Alianza, "hamjambo wanafunzi, tukamjibu hatujambo. Uso
wake ulikuwa wenye huzuni. Aliendelea, "kwa kweli siamini
kinachoendelea, tunafanya uchunguzi ". Alisema kwa masikitiko.
Alituambia kuwa twende nyumbani siku hiyo. Ili uchunguzi ufanyike bila
tashwishi. Kila mtu isipokuwa wahadhiriwa wa Moto alichukuwa mkoba wake
na kuelekea nyumbani. Mwalimu hakusema siku ambayo tungerudi. Uchumbe
ungetumwa kupitia kwa rununu za wazazi wetu. Wale wahadhiriwa walienda
nyumbani bila chochote wasijue wafanye aje. Tulielekea nyumbani huku
nyoyo zetu zikiwa nyonge kabisa.